ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_\_\_ din \_\_\_\_\_\_\_\_2024

# RAPORT DE SPECIALITATE

privind atestarea Inventarului bunurilor care aparțin

domeniului privat al municipiului Câmpulung Moldovenesc

Analizând proiectul de hotărâre privind atestarea Inventarului bunurilor care aparțin domeniului privat al municipiului Câmpulung Moldovenesc, facem următoarele precizări:

Conform prevederilor Codului administrativ (Ordonanța de urgență numărul 57/2019 cu modificările și completările ulterioare) este obligatorie întocmirea și actualizarea Inventarului bunurilor care aparțin domeniului public și privat al municipiului.

În acest sens a fost numită prin dispoziție comisia specială de inventariere a domeniului public și privat al municipiului Câmpulung Moldovenesc.

Inventarul bunurilor care aparțin domeniului privat al municipiului Câmpulung Moldovenesc trebuie să respecte normele, instrucțiunile sau metodologiile în vigoare privind executarea lucrărilor de introducere a cadastrului și a sistemelor informaționale specifice domeniilor de activitate proprii – cadastrele de specialitate.

Inventarul domeniului privat al municipiului Câmpulung Moldovenesc a fost aprobat prin Hotărârea Consiliului Local nr. 94 din 17 septembrie 2020, completată ulterior prin Hotărârea Consiliului Local nr. 121 din 27 noiembrie 2020, prin Hotărârea Consiliului Local nr. 58 din 27 aprilie 2023 și prin Hotărârea Consiliului Local nr. 184 din 21 decembrie 2023.

Prin acest proiect se completează inventarul bunurilor care aparțin domeniului privat al municipiului Câmpulung Moldovenesc cu o poziție nouă și anume poziția 96, descrisă în anexa proiectului de hotărâre.

Bunul descris în anexă, identificat cadastral prin construcția C1 din CF 38785 Câmpulung Moldovenesc a trecut din domeniul public al municipiului Câmpulung Moldovenesc în domeniul privat al municipiului Câmpulung Moldovenesc prin Hotărârea de Consiliu local nr. din 28 martie 2024 privind trecerea din domeniul public al municipiului Câmpulung Moldovenesc, în domeniul privat al municipiului Câmpulung Moldovenesc a unui imobil și scoaterea din funcțiune a acestuia, în vederea casării, demolării și valorificării. Conform hotărârii mai sus menționate este necesară actualizarea Inventarul domeniului privat.

După introducerea în domeniul privat al bunului imobil prevăzut în anexa la prezenta hotărâre se va proceda la scoaterea din funcțiune a acestuia în vederea casării, demolării și valorificării.

Cu argumentele mai sus menționate, proiectul de hotărâre este oportun și necesar.

|  |  |
| --- | --- |
| **DIRECȚIA TEHNICĂ ȘI URBANISM**  **Director executiv adjunct**  Istrate Luminița | **Serviciu patrimoniu,**  Șef serviciu,  Niță Marcela Luminița  Holderbaum Adriana |